સિડનીઃ ઓસ્ટ્રેલિયા અને ભારત વચ્ચે રમાઈ રહેલી પાંચ મેચની વન ડે શ્રેણી બાદ યોજાનારી ત્રણ ટી-૨૦ શ્રેણીની અંતિમ મેચમાં આખું સ્ટેડિયમ ગુલાબી ગુલાબી થઈ જશે. મેકગ્રા ફાઉન્ડેશનનું સમર્થન કરવા માટે આવું કરવામાં આવશે. ઓસ્ટ્રેલિયા-વેસ્ટ ઇન્ડીઝ વચ્ચે વરસાદને કારણે રદ થયેલી પરંપરાગત પિન્ક ટેસ્ટ મેચમાં ૩,૮૦,૦૦૦ ડોલરના લક્ષ્યથી ઓછા મળેલા ફંડને કારણે હવે ટી-૨૦ શ્રેણીની અંતિમ મેચને ગુલાબી-ગુલાબી કરવાનો નિર્ણય લેવામાં આવ્યો છે.